ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 25-МИ / 08.09.2022г.**

Следизборен период

На **08.09.2022 г. от 18:30** часа се проведе заседание на Общинската избирателна комисия Благоевград, при следния

Д н е в е н р е д:

1. Искане за предсрочно прекратени пълномощията му на общински съветник.

2.  Доклад по постъпил отговор от Министерство на образованието, постъпило писмо от областен управител на област Благоевград, както и отговор на ОИК, за запознаване.

3. Разни.

**ПРИСЪСТВАТ:**

Вилислав Балев, Мустафа Сирачки, Светослава Терзиянова-Михайлова*,* Елена Панчева, Милена Велкова, Стоян Терзийски, Владимир Вачев, Биляна Петачка, Илия Милев, Йордан Симонски, Александра Стоянова, Елеонора Атанасова.

**ОТСЪСТВАЩИ**: Мартин Бусаров

Заседанието бе открито в 18:30 ч. и председателствано от Йордан Симонски – Зам.-председател на комисията.

Йордан Симонски:

Скъпи колеги, заседание на ОИК.

Виждам че имаме кворум, 12 члена на ОИК сме днес.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 12 члена на ОИК , 12 са «ЗА», «ПРОТИВ» няма.

По І(първа) точка от дневния ред:

Вилислав Балев докладва следното:

Колеги, докладвам Ви следния проект за решение:

**РЕШЕНИЕ**

**№ 47-МИ**

**Благоевград, 08.09.2022**

ОТНОСНО: Обявяване на избран за общински съветник от листата на местна коалиция “Обединена Социалдемокрация“ /ПП „ОСД“,ПП „ЗНС“/

В ОИК Благоевград е постъпила молба от Христо Ангелов Ковачки, ЕГН: \*\*\*\*\*\*\*\*\*\*, обявен за избран за общински съветник от листата на местна коалиция “Обединена Социалдемокрация“ /ПП „ОСД“,ПП „ЗНС“/ в общински съвет на община Благоевград, след произведените на 27 октомври 2019 г. избори, с която молба същият се обръща към ОИК чрез Председателя на общински съвет на община Благоевград с искането да бъдат предсрочно прекратени пълномощията му на общински съветник. Молбата му е заведена с вх.№ 94-00-1865/02.09.2022 г. в регистъра на Община Благоевград – Общински Съвет и с вх.№ 899-МИ/05.09.2022 г. във входящия регистър на ОИК.

След като разгледа молбата подадена от обявения за избран с Решение 280-МИ от 29.10.2019 г. на ОИК Благоевград и положил клетва общински съветник, и след като направи справка чрез Информационно обслужване АД относно подреждането на кандидатите на местна коалиция “Обединена Социалдемокрация“ /ПП „ОСД“,ПП „ЗНС“/ в листа А и листа Б на коалицията, ОИК установи кой е следващият в листата на местна коалиция “Обединена Социалдемокрация“ /ПП „ОСД“,ПП „ЗНС“/, който следва да бъде обявен за избран за общински съветник от листа Б, поради което на основание чл.87,ал.1,т.1 във връзка с чл. 453 и чл. 454 от Изборния кодекс и във връзка с чл. 30, ал. 4, т. 3 ЗМСМА, във връзка с Решение 1133-МИ от 14.04.2022 г. на ЦИК при спазване на законоустановения кворум Общинската избирателна комисия Благоевград

**РЕШИ:**

Прекратява предсрочно пълномощията на Христо Ангелов Ковачки, ЕГН: \*\*\*\*\*\*\*\*\*\*, общински съветник от листата на местна коалиция “Обединена Социалдемокрация“ /ПП „ОСД“,ПП „ЗНС“/.

Анулира издаденото удостоверение за избран за общински съветник.

ОБЯВЯВА за избран за общински съветник Наталия Христова Бакалова, с ЕГН: \*\*\*\*\*\*\*\*\*\*, от кандидатската листа на местна коалиция “Обединена Социалдемокрация“ /ПП „ОСД“,ПП „ЗНС“/.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет Благоевград.

Решението беше взето единодушно в 18.35 часа.

Колеги гласуваме.

При проведеното гласуване „ЗА“ гласуват 12 члена на ОИК Благоевград.

„ПРОТИВ“ няма.

Вилислав Балев: Имаме решение 47-МИ/08.09.2022 г.

По точка 2 от дневния ред:

**Вилислав Балев:** Колеги, както си спомняте добре, на предходното наше заседание взехме решение за изпращане на писмо до МОН, да попитаме дали те като институция са разгледали сигнала, дали са развили някакви мотиви, по посочения закон за предучилищно и училищно образование, само в случай, че и те мислят като Областния управител, че ОИК следва нещо да установява, за да можем да предприемем следващи стъпки като комисия.

В тази връзка на 04.08.2022 г. в ОИК е постъпил отговор от МОН, заведен с вх. № 869/04.08.2022 г. На същата дата е постъпило и писмо от Областния управител, с което ни напомя, че не сме отговорили на изпратените два сигнала във връзка с предходното. Колеги, предоставям на Вашето внимание и подготвения и изпратен отговор от наша страна.

След дискусия между членовете на ОИК, комисията реши да не предприема последващи действия във връзка постъпилите сигнали, като счита, че предоставения отговор с Изх. №165-МИ/16.08.2022 г. до Областния управител е достаъчно точен и ясен.

Освен това, се обединихме, около това, и предлагам сигнала , получен от Областен управител ,съответно с изх.номера №94Г-00-105(2)/06.07.2022г. и №94Г-00-105(4)/07.07.2022г. и съдържащ доводи за нарушение на нормата на чл.254,ал.4 от Закон за предучилищното и училищното образование, допуснато от г-н Ивайло Златанов – Началник на РУО Благоевград да бъде оставен за сведение.

Предлагам с протоколно решение 1/08.09.2022г. да приемем, също така, освен за сведение, и че ще изпратим писма на Областен управител и до г-жа Адамова. С подобен текст да бъде, и да се изготви от председател и секретар.

Колеги гласуваме.

При проведеното гласуване „ЗА“ гласуват 12 члена на ОИК Благоевград.

„ПРОТИВ“ няма.

Точка Разни:

Бяха обсъдени организационни въпроси.

Колеги, поради изчерпване на темите в дневния ред, закривам заседанието на ОИК.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Зам.-Председател: /п/ Секретар: /п/

 Вилислав Балев Мустафа Сирачки